CELEX: 32022R0537
Language: et
Date: 2022-04-04 00:00:00
Title: Komisjoni rakendusmäärus (EL) 2022/537, 4. aprill 2022, milles käsitletakse loa andmist sidruniekstrakti preparaadi kasutamiseks söödalisandina kõigi loomaliikide puhul (EMPs kohaldatav tekst)

5.4.2022   
               
               
                  ET
               
               
                  Euroopa Liidu Teataja
               
               
                  L 106/4
               
            
         KOMISJONI RAKENDUSMÄÄRUS (EL) 2022/537,
         4. aprill 2022,
         milles käsitletakse loa andmist sidruniekstrakti preparaadi kasutamiseks söödalisandina kõigi loomaliikide puhul
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:
         
                     (1)
                  
                  
                     Määruses (EÜ) nr 1831/2003 on sätestatud loomasöödas kasutatavate söödalisandite taotlemise nõuded ning sellise loa andmise alused ja kord. Kõnealuse määruse artikli 10 lõikega 2 on ette nähtud nõukogu direktiivi 70/524/EMÜ (2) alusel lubatud söödalisandite uuesti hindamine.
                  
               
                     (2)
                  
                  
                     Direktiivi 70/524/EMÜ alusel anti tähtajatu luba sidruniekstrakti kasutamiseks kõigi loomaliikide söödalisandina. Vastavalt määruse (EÜ) nr 1831/2003 artikli 10 lõike 1 punktile b kanti see söödalisand olemasoleva tootena seejärel söödalisandite registrisse.
                  
               
                     (3)
                  
                  
                     Vastavalt määruse (EÜ) nr 1831/2003 artikli 10 lõikele 2 koostoimes nimetatud määruse artikliga 7 on esitatud taotlus hinnata sidruniekstrakti preparaati uuesti kõigi loomaliikide puhul.
                  
               
                     (4)
                  
                  
                     Taotleja taotles kõnealuse söödalisandi liigitamist söödalisandite kategooriasse „organoleptilised lisandid“ ja funktsionaalrühma „lõhna- ja maitseained“. Taotlusele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.
                  
               
                     (5)
                  
                  
                     Taotleja taotles luba kasutada sidruniekstrakti preparaati ka joogivees. Määrus (EÜ) nr 1831/2003 ei võimalda siiski lubada lõhna- ja maitseaine kasutamist joogivees. Seepärast ei tohiks lubada sidruniekstrakti preparaati joogivees kasutada.
                  
               
                     (6)
                  
                  
                     Euroopa Toiduohutusamet (edaspidi „toiduohutusamet“) jõudis oma 29. septembri 2021. aasta arvamuses (3) järeldusele, et kavandatud kasutustingimuste korral ei avalda sidruniekstrakti preparaat kahjulikku mõju loomade ja tarbijate tervisele ega keskkonnale. Toiduohutusamet jõudis ka järeldusele, et sidruniekstrakti preparaati tuleks käsitada nahka ja silmi ärritavana ning et sellel võivad olla söövitavad omadused. Seepärast leiab komisjon, et tuleks võtta asjakohased kaitsemeetmed, mis võimaldavad ennetada kahjulikku mõju inimeste, eelkõige kõnealuse söödalisandi kasutajate tervisele.
                  
               
                     (7)
                  
                  
                     Toiduohutusamet jõudis järeldusele, et sidruniekstrakti preparaat on toidu maitsestamisel üldtunnustatud ja selle toime söödas on põhimõtteliselt sama nagu toidus, mistõttu ei ole vaja selle tõhusust täiendavalt tõendada. Toiduohutusamet kinnitas ka määrusega (EÜ) nr 1831/2003 asutatud referentlabori esitatud aruande söödas sisalduva kõnealuse söödalisandi analüüsimeetodite kohta.
                  
               
                     (8)
                  
                  
                     Sidruniekstrakti preparaadi hindamisest nähtub, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seepärast tuleks anda luba kasutada kõnealust preparaati käesoleva määruse lisas esitatud tingimustel.
                  
               
                     (9)
                  
                  
                     Parema kontrolli võimaldamiseks tuleks sätestada teatavad piirangud ja tingimused. Eelkõige tuleks söödalisandi märgistusel esitada soovitatav sisaldus. Sellise sisalduse ületamise korral tuleks eelsegu märgistusel esitada teatav teave.
                  
               
                     (10)
                  
                  
                     Asjaolu, et sidruniekstrakti preparaadile ei ole joogivees lõhna- ja maitseainena kasutamiseks luba antud, ei välista selle kasutamist segasöödas, mida manustatakse veega.
                  
               
                     (11)
                  
                  
                     Kuna ohutusnõuetest ei tulene vajadust kõnealuse preparaadi lubamise tingimuste muudatusi viivitamatult kohaldada, on asjakohane näha ette üleminekuperiood, et huvitatud isikud saaksid teha ettevalmistusi loa andmisest tulenevate uute nõuete täitmiseks.
                  
               
                     (12)
                  
                  
                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Loa andmine
            Lisas kirjeldatud preparaati, mis kuulub söödalisandite kategooriasse „organoleptilised lisandid“ ja funktsionaalrühma „lõhna- ja maitseained“, lubatakse kasutada söödalisandina loomasöödas kõnealuses lisas esitatud tingimustel.
         
         
            Artikkel 2
            Üleminekumeetmed
            
               1.   Lisas kirjeldatud preparaati ja seda preparaati sisaldavaid eelsegusid, mis on toodetud ja märgistatud enne 25. oktoobrit 2022 kooskõlas enne 25. aprilli 2022 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni.
            
            
               2.   Lisas kirjeldatud preparaati sisaldavaid segasööta ja söödamaterjale, mis on toodetud ja märgistatud enne 25. aprilli 2023 kooskõlas enne 25. aprilli 2022 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni, kui need on ette nähtud toiduloomadele.
            
            
               3.   Lisas kirjeldatud preparaati sisaldavaid segasööta ja söödamaterjale, mis on toodetud ja märgistatud enne 25. aprilli 2024 kooskõlas enne 25. aprilli 2022 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni, kui need on ette nähtud muudele loomadele kui toiduloomad.
            
         
         
            Artikkel 3
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 4. aprill 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 268, 18.10.2003, lk 29.
         
            (2)  Nõukogu 23. novembri 1970. aasta direktiiv 70/524/EMÜ söödalisandite kohta
         (EÜT L 270, 14.12.1970, lk 1).
         
            (3)  EFSA Journal 2021; 19(11): 6893.
      
      
         
            LISA
            
                        Söödalisandi identifitseerimisnumber
                     
                     
                        Söödalisand
                     
                     
                        Koostis, keemiline valem, kirjeldus, analüüsimeetod
                     
                     
                        Loomaliik või -kategooria
                     
                     
                        Vanuse ülempiir
                     
                     
                        Miinimumsisaldus
                     
                     
                        Maksimumsisaldus
                     
                     
                        Muud sätted
                     
                     
                        Loa kehtivusaja lõpp
                     
                  
                        Milligrammi toimeainet 12 % niiskusesisaldusega täissööda kilogrammi kohta
                     
                  
                        
                           Kategooria: organoleptilised lisandid. Funktsionaalrühm: lõhna- ja maitseained
                        
                     
                  
                        2b139a-ex
                     
                     
                        Sidruniekstrakt
                     
                     
                        
                           Söödalisandi koostis
                        
                        Hariliku sidrunipuu (Citrus limon (L.) Osbeck) (1) viljadest saadud sidrunekstrakti preparaat propioonhappega ≤ 1 %.
                        Vedelik
                     
                     
                        Kõik loomaliigid
                     
                     
                         
                     
                     
                        –
                     
                     
                        –
                     
                     
                        
                                    1.
                                 
                                 
                                    Söödalisand lisatakse söödale eelseguna.
                                 
                              
                                    2.
                                 
                                 
                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.
                                 
                              
                                    3.
                                 
                                 
                                    Söödalisandi etiketil esitatakse järgmine teave:
                                    „Toimeaine soovitatav maksimumsisaldus 12 % niiskusesisaldusega täissööda kilogrammi kohta: 1 000  mg“.
                                 
                              
                                    4.
                                 
                                 
                                    Eelsegu etiketil esitatakse asjaomase funktsionaalrühma nimetus, söödalisandi nimetus ja identifitseerimisnumber ning lisatud toimeaine kogus, kui eelsegu etiketil märgitud kasutuskogus ületab punktis 3 osutatud sisaldust.
                                 
                              
                                    5.
                                 
                                 
                                    Sidruniekstrakti kasutamine söödas koos muude taimest Citrus limon (L.) Osbeck saadud lubatud söödalisanditega ei ole lubatud.
                                 
                              
                                    6.
                                 
                                 
                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse sissehingamisest, nahakaudsest kokkupuutest ja silma sattumisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas nahakaitsevahendeid ja kaitseprille.
                                 
                              
                     
                        25. aprill 2032
                     
                  
                        
                           Toimeaine kirjeldus
                        
                        Hariliku sidrunipuu (Citrus limon (L.) Osbeck) viljadest saadud mahla ekstraheerimisel järele jääva materjali vesiekstrakt, nagu on määratlenud Euroopa Nõukogu (2).
                        Kuivaine: 51–53 %
                        Polüfenoolide üldsisaldus (väljendatud
                        pürogallooli ekvivalentidena): ≥ 1 %
                        Eriotsitriin: ≥ 4 000  mg/kg
                        Hesperidiin: ≥ 2 000  mg/kg
                        Limoniin: 36–92 mg/kg
                        Nomiliin: 14–113 mg/kg
                        Sidrunhape: 4–7 %
                        Osiidsed ühendid: ≥ 42 %
                        CASi number: 84929-31-7
                        EINECSi number: 284-515-8
                        FEMA number: 2623
                        CoE number: 139a
                     
                  
                        
                           Analüüsimeetod
                            (3)
                        
                        Fütokeemiliste markerite (polüfenoolide üldsisalduse) määramine söödalisandis
                        
                                    —
                                 
                                 
                                    spektrofotomeetria lainepikkusel 760 nm, mis väljendab polüfenoolide kogusisaldust pürogallooli ekvivalendina (Euroopa farmakopöa monograafia 2.8.14)
                                 
                              
                  
               (1)  Sünonüüm Citrus limon (L.) Burm. f.
            
               (2)  „Natural sources of flavourings“ („Lõhna- ja maitseainete looduslikud allikad“) – aruanne nr 2 (2007).
            
               (3)  Analüüsimeetodite üksikasjad on kättesaadavad referentlabori veebisaidil järgmisel aadressil: https://ec.europa.eu/jrc/en/eurl/feed-additives/evaluation-reports